rejauldu/bengali-wikipedia huggingface dataset:
২০২৫ সালের বুলডোজার কর্মসূচি ২০২৫ সালের ৫ ফেব্রুয়ারী শুরু হয়েছিল, যার লক্ষ্য ছিল ঢাকার ধানমন্ডি ৩২-এ অবস্থিত বঙ্গবন্ধু স্মৃতি জাদুঘর এবং আওয়ামী লীগ সদস্যদের মালিকানাধীন অন্যান্য স্থাপনা ভাঙচুর এবং সম্পূর্ণরূপে ভেঙে ফেলা। এটি নির্বাসিত প্রাক্তন প্রধানমন্ত্রী শেখ হাসিনার একটি লাইভ স্ট্রিমিংয়ের প্রতিক্রিয়া হিসাবে শুরু হয়েছিল।  উদ্দেশ্য  ২০২৫ সালের ৫ ফেব্রুয়ারি নির্বাসিত থাকাকালীন প্রাক্তন প্রধানমন্ত্রী শেখ হাসিনা একটি লাইভ স্ট্রিমিংয়ে উপস্থিত হন। যা বৈষম্য বিরোধী ছাত্র আন্দোলনের মধ্যে ব্যাপক অস্থিরতা সৃষ্টি করে এবং ভাষণটিকে রাষ্ট্রবিরোধী বলে মনে করে। ফলস্বরূপ অনলাইন কর্মীরা বঙ্গবন্ধু স্মৃতি জাদুঘর নামে রূপান্তর করা ধানমন্ডি ৩২ নম্বর বাড়ি ভাঙচুরের ডাক দেয়, যা শেখ মুজিবুর রহমানের প্রাক্তন বাসভবন ছিল।  পদ্ধতি ধ্বংস প্রক্রিয়ার সময় বিভিন্ন ধরনের নির্মাণ যানবাহন ব্যবহার করা হয়েছিল, বিশেষ করে বুলডোজার, যা কাঠামোগুলো ভেঙে ধ্বংসস্তূপে পরিণত করেছিল। ভাঙা অংশ এবং দেয়াল সরানোর জন্য ক্রেন ব্যবহার করা হয়েছিল, যাতে বুলডোজার সহজে সেগুলো গুঁড়িয়ে দিতে পারে। তিন তলা বিশিষ্ট বাসভবনের উপরের অংশ ভাঙতে খননকারী যন্ত্র ব্যবহার করা হয়, পাশাপাশি আশপাশের গাছও উপড়ে ফেলা হয়। বিক্ষোভকারীরা ভাঙচুরের জন্য নির্মাণ রড, হাতুড়ি এবং জ্যাকহ্যামার ব্যবহার করে। অনেকেই খালি হাতেই কাঠামোর বিভিন্ন অংশ ভেঙে ফেলে। এক পর্যায়ে, তারা বাসভবনে আগুন ধরিয়ে দেয়।  তথ্যসূত্র  বিষয়শ্রেণী:বৈষম্যবিরোধী ছাত্র আন্দোলন বিষয়শ্রেণী:বাংলাদেশের রাজনৈতিক ইতিহাস বিষয়শ্রেণী:বাংলাদেশ আওয়ামী লীগের ইতিহাস বিষয়শ্রেণী:মুহাম্মদ ইউনূসের প্রধান উপদেষ্টাকাল
তাইজি গ্র্যান্ড মসজিদ (, শিয়াও'এরজিং: تَيْ‌زِ ٿٍْ‌جٍ دَاسِْ) একটি মসজিদ যা চীনের নিংশিয়া হুই স্বায়ত্তশাসিত অঞ্চলের ইনচুয়ান শহরে অবস্থিত।   ইতিহাস  ২০০৬ সালের আগ পর্যন্ত গত বিশ বছরে এই মসজিদ চারবার সংস্কার করা হয়েছে।   আরও দেখুন   ওয়েইঝৌ গ্র্যান্ড মসজিদ  টংশিন গ্রেট মসজিদ  চীনে ইসলাম  চীনের মসজিদের তালিকা  চীনে ইসলাম   তথ্যসূত্র   বিষয়শ্রেণী:চীনের মসজিদ বিষয়শ্রেণী:নিংশিয়ার মসজিদ বিষয়শ্রেণী:১৬শ শতাব্দীর মসজিদ বিষয়শ্রেণী:১৫৪৪-এ সম্পন্ন মসজিদ বিষয়শ্রেণী:১৫৪৪-এ এশিয়ায় প্রতিষ্ঠিত
২০২৬ আইসিসি মহিলা টি২০ বিশ্বকাপ বৈশ্বিক বাছাইপর্ব একটি আন্তর্জাতিক ক্রিকেট টুর্নামেন্ট ছিল যা জানুয়ারি এবং ফেব্রুয়ারি ২০২৬ সালে নেপালে অনুষ্ঠিত হবে। এটি আইসিসি মহিলা টি২০ বিশ্বকাপ বাছাইপর্বের সপ্তম সংস্করণ আসর। টুর্নামেন্টে মোট ১০টি দল অংশগ্রহণ করবে এবং ২০২৬ সালের আইসিসি মহিলা টি-২০ বিশ্বকাপের জন্য যোগ্যতার টুর্নামেন্ট হিসেবে কাজ করেছিল।  গত টুর্নামেন্টের ফাইনাল ম্যাচে শ্রীলঙ্কা স্কটল্যান্ড ৬৮ রানে পরাজিত করে বিজয়ী হয়েছিল।  দল {| class="wikitable" !উত্তীর্ণ হওয়ার মাধ্যম  !তারিখ !আয়োজক  !কোটা  !উত্তীর্ণ দল  |- ! colspan="5" |স্বয়ংক্রিয়ভাবে উত্তীর্ণ  |- | rowspan="2" | | rowspan="2" | ৩ – ২০ অক্টোবর ২০২৪ | rowspan="2" | | rowspan="2" | | |- | |- ! colspan="5" |আঞ্চলিক বাছাইপর্ব  |- |আমেরিকা বাছাইপর্ব | | | | |- | rowspan="2" |এশিয়া বাছাইপর্ব | rowspan="2" |৯–২০ মে ২০২৫ | rowspan="2" | | rowspan="2" | | |- |  |- | rowspan="2" |ইউরোপ বাছাইপর্ব | rowspan="2" |২০–২৭ আগস্ট ২০২৫ | rowspan="2" | | rowspan="2" | |  |- |  |- | rowspan="2" |আফ্রিকা বাছাইপর্ব | rowspan="2" |	৩১ আগস্ট – ৬ সেপ্টেম্বর ২০২৫ | rowspan="2" | | rowspan="2" |  | |- | |- | ইএপি বাছাইপর্ব | ৯–১৭ সেপ্টেম্বর ২০২৫ |  |   |    |- !মোট ! ! !১০ ! |}  গ্রুপ পর্ব গ্রুপ এ পয়েন্ট তালিকা  গ্রুপ বি পয়েন্ট তালিকা  সুপার সিক্স  অন্তিম অবস্থান  অবস্থান  দল ১ম   ২য়   ৩য়   ৪র্থ   ৫ম   ৬ষ্ঠ   ৭ম   ৮ম   ৯ম   ১০ম    ২০২৬ টি২০ বিশ্বকাপে উত্তীর্ণ   বিদায়  তথ্যসূত্র  বিষয়শ্রেণী:২০২৬ আইসিসি মহিলা টি২০ বিশ্বকাপ বিষয়শ্রেণী:২০২৬ আইসিসি মহিলা টি২০ বিশ্বকাপ বাছাইপর্ব বিষয়শ্রেণী:২০২৬-এ ক্রিকেট
thumb|খ্যুং-ত্শাং-পা-য়ে-শেস-ব্লা-মা খ্যুং-ত্শাং-পা-য়ে-শেস-ব্লা-মা () (১১১৫-১১৭৬) রাস-ছুং-স্ন্যান-ব্র্গ্যুদ নামক তিব্বতী বৌদ্ধ গুপ্তশিক্ষার অন্যতম প্রচারক ছিলেন।  সংক্ষিপ্ত জীবনী খ্যুং-ত্শাং-পা-য়ে-শেস-ব্লা-মা ১১১৫ খ্রিষ্টাব্দে তিব্বতের স্তোদ-লুং () উপত্যকায় জন্মগ্রহণ করেন। তিনি দেশের তৎকালীন বিখ্যাত তিব্বতী পন্ডিতদের নিকট মধ্যমক, গুহ্যসমাহতন্ত্র প্রভৃতি সম্বন্ধে শিক্ষালাভ করেন। তিনি মা-গ্চিগ-ঝা-মা () নামক বিখ্যাত বৌদ্ধ সাধিকার নিকট মার্গফল সম্বন্ধে এবং 'ব্রি-স্গোম-গ্লিং-খা-বা () নামক মি-লা-রাস-পার শিষ্যের নিকট গ্তুম-মো তত্ত্ব সম্বন্ধে অধ্যয়ন করেন। এরপর তিনি দ্বুস অঞ্চলে রাস-ছুং-পা-র্দো-র্জে-গ্রাগ্স-পা () নামক বিখ্যাত পন্ডিতের নিকট স্ন্যান-ব্র্গ্যুদ () নামক গুপ্তশিক্ষা সবন্ধে অধ্যয়ন করেন। এই তত্ত্ব পরবর্তীকালে রাস-ছুং-স্ন্যান-ব্র্গ্যুদ () নামে পরিচিত হয়। তিনি এই শিক্ষা তার প্রধান শিষ্যা মা-গ্চিগ-ওং-জোকে () দান করেন।   তথ্যসূত্র   আরো পড়ুন Roerich, George, trans. 1996. The Blue Annals. 2nd ed. Delhi: Motilal Banarsidas, pp. 441–443.  বিষয়শ্রেণী:দ্রুকপা কাগ্যু বিষয়শ্রেণী:১১১৫-এ জন্ম বিষয়শ্রেণী:১১৭৬-এ মৃত্যু
আবুল কাসেম সাহিত্যরত্ন (১৯০২-১৯৮৭) ছিলেন বাঙালি সাহিত্যিক, সাংবাদিক। এছাড়াও পেশাগত জীবনে তিনি একজন হোমিওপ্যাথি চিকিৎসক ছিলেন। সাহিত্যে অবদানের স্বীকৃতি হিসেবে ১৯৩০ সালে তাকে কলকাতার সারস্বত মহামন্ডল কর্তৃক 'সাহিত্যরত্ন' উপাধি প্রদান করা হয়।http://bn.banglapedia.org/index.php?title=সাহিত্যরত্ন,_আবুল_কাসেম   জন্ম  আবুল কাসেম সাহিত্যরত্ন ১৯০২ সালে ব্রিটিশ ভারতের অন্তর্গত অবিভক্ত বাংলার খুলনা জেলার দৌলতপুরে জন্মগ্রহণ করেন।   শিক্ষা  তিনি কলকাতার হোমিওপ্যাথি কলেজ থেকে ১৯২৯ সালে ডি এইচ এম এবং দুই বছর পর ১৯৩১ সালে এম ডি ডিগ্রি অর্জন করেন।   সাহিত্য  আবুল কাসেম চিকিৎসা পেশায় থাকলেও সাহিত্য চর্চা শুরু করেন। তিনি সাংবাদিকতায়ও যোগ দেন। কলকাতা থেকে প্রকাশিত মোহাম্মদী, আজাদ, সোলতান ও কৃষক পত্রিকায় তিনি সহকারী সম্পাদকের দায়িত্ব পালন করেছেন। তিনি তৎকালীন ভারতের বিভিন্ন অঞ্চল, মায়ানমার, দূরপ্রাচ্য, মালয়, ইন্দোনেশিয়া, প্রশান্ত মহাসাগরীয় দ্বীপপুঞ্জ, আমেরিকা ও চীন ভ্রমণ করেছেন। তার লেখায় ভ্রমণ থেকে লাভ করা উপাদান ব্যবহৃত হয়েছে। এছাড়া তিনি খুলনা সাহিত্য পরিষদের অন্যতম প্রতিষ্ঠাতা ও সহসভাপতি ছিলেন।   মৃত্যু  ১৯৮৭ সালে আবুল কাসেম সাহিত্যরত্ন মারা যান।   রচনাবলী  আবুল কাসেম সাহিত্যরত্নের রচনাবলীর মধ্যে রয়েছে:  মানসী (১৯২৮)  আমার ভূ-প্রদক্ষিণ (১৯৩০)  ঈশা খাঁ-স্বর্ণময়ী (১৯৩০)  হজরত মোহাম্মদ (১৯৩১)  ভারত ভ্রমণ (১৯৩৬)  মহর্ষি মোহসীন (১৯৩৬)  বিজ্ঞানের জন্মরহস্য (১৯৩৬)  মহাসাগরের দেশে (১৯৩৭)  বাঙ্গলার প্রতিভা (১৯৩৯)  দূর-দূরান্তরে (১৯৬২)  পঞ্চনদের দেশে (১৯৬৮)   তথ্যসূত্র    বহিঃসংযোগ     বিষয়শ্রেণী:বাঙালি সাহিত্যিক বিষয়শ্রেণী:বাংলাদেশী সাহিত্যিক
thumb|তড়িৎ ক্ষেত্র রেখাthumb|ক্ষেত্র রেখা ও সমকক্ষ রেখা বিজ্ঞানী মাইকেল ফ্যারাডে তড়িৎ ক্ষেত্রের সুস্পষ্ট ধারণা সৃষ্টির জন্য তড়িৎ বলরেখা ধারণার অবতারণা করেন। রেখাগুলো সম্পূর্ণ কাল্পনিক।  ''তড়িৎ বলরেখা’’ তড়িৎ ক্ষেত্রের মধ্যে অঙ্কিত খোলা বক্ররেখা যার কোন বিন্দুতে অঙ্কিত স্পর্শক ঐ বিন্দুতে লব্ধি বলের দিক নির্দেশ করে। বলরেখাগুলোর সাথে লম্বভাবে স্থাপিত কোন কল্পিত তলের একক ক্ষেত্রফলের ভিতর ‍দিয়ে যতগুলো বলরেখা অতিক্রম করে তা তড়িৎ প্রাবল্যের সমানুপাতিক।  ব্যাখ্যা  তড়িৎ বলরেখার ধর্ম  তড়িৎ বলরেখা কাল্পনিক খোলা বক্ররেখা।  রেখাগুলো ধনাত্মক চার্জ হতে উৎপন্ন হয়ে ঋণাত্মক চার্জে শেষ হয়।  পরিবাহকের অভ্যন্তরে কোন বলরেখা থাকে না।  দু্ইটি বলরেখা পরস্পরকে ছেদ করে না।  বলরেখাগুলো পরস্পরের উপর আড়াআড়িভাবে পার্শ্বচাপ দেয়। ফলে দুইটি বলরেখার মধ্যে বিকর্ষণ ঘটে।  বলরেখাগুলো স্থিতিস্থাপক বস্তুর মত দৈর্ঘ্য বরাবর সংকুচিত হয়।  বলরেখাগুলোর যে কোন বিন্দুতে অঙ্কিত স্পর্শক উক্ত বিন্দুতে প্রাবল্যের দিক নির্দেশ করে।  বলরেখা ধনাত্মকভাবে আহিত পরিবাহীর পৃষ্ঠ থেকে লম্বভাবে বের হয় আর ঋণাত্মক পরিবাহকের পৃষ্ঠের সাথে লম্বভাবে প্রবেশ করে।  তড়িৎক্ষেত্রের বলরেখার মানচিত্র  তথসূত্র  বিষয়শ্রেণী:পদার্থবিজ্ঞান বিষয়শ্রেণী:স্থির তড়িৎ বিষয়শ্রেণী:বিদ্যুৎ
আবদুল আজিজ একজন বাংলাদেশি রাজনীতিবিদ ও সিরাজগঞ্জ-৩ আসনের সাবেক সংসদ সদস্য সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   জন্ম ও কর্মজীবন  আব্দুল আজিজ সিরাজগঞ্জ জেলার তাড়াশ উপজেলার সগুনা ইউনিয়নের মাকরশোন গ্রামে জন্মগ্রহণ করেন। আব্দুল আজিজ এমবিবিএস পাশ করে ঢাকা শিশু হাসপাতালের পরিচালক ও প্রখ্যাত শিশুরোগ বিশেষজ্ঞ পদে আত্মনিয়োগ করেন। চিকিৎসা পেশার পাশাপাশি তিনি পেশাজীবি সংগঠন বাংলাদেশ স্বাধীনতা চিকিৎসক পরিষদের ঢাকা শিশু হাসপাতালের সভাপতি পদে দায়িত্ব পালন করেন ।   রাজনৈতিক জীবন  আজিজ ২০১৮ সালের একাদশ জাতীয় সংসদ নির্বাচনে ও ২০২৪ সালের দ্বাদশ জাতীয় সংসদ নির্বাচনে সিরাজগঞ্জ-৩ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হয়েছিলেন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   তথ্যসূত্র    বহিঃসংযোগ   একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:সিরাজগঞ্জ জেলার রাজনীতিবিদ
সৈয়দ আহমদ আলী খান (মৃত্যু: ৩০ অক্টোবর ১৮২৪), যিনি ওয়ালা জাহ নামে পরিচিত, তিনি ছিলেন বাংলা, বিহার ও উড়িষ্যার নবাব। তিনি তার অর্ধ-ভাই, জাইন উদ্দিন আলী খান খান ৬ আগস্ট ১৮২১ সালে কোন পুরুষ উত্তরাধিকারবিহীন মারা গেলে তিনি ক্ষমতায় আসেন। ওয়ালা জাহ ১৮২১ থেকে ১৮২৪ সাল পর্যন্ত বাংলার নবাব ছিলেন।   জীবন    প্রারম্ভিক বছর  আহমেদ আলী খান, ওয়ালা জাহ নামে অধিক পরিচিত, বাবর আলী খানের দ্বিতীয় প্রধান স্ত্রীর দ্বিতীয় পুত্র ছিলেন। ১৮২১ সালের ৬ আগস্ট তিনি তাঁর সৎ ভাই জাইন উদ্দিন আলী খানের মৃত্যুর পরনবাব নাজিম হিসাবে বীরন উল-মুলক (দেশের প্রশাসক), ইহতিশম উদ-দৌলা, ওয়ালা জাহ এবং নাহবাত জাং উপাধি নিয়ে তার স্থলাভিষিক্ত হন।   মৃত্যু এবং উত্তরসূরি  ওয়ালা জাহ ১৮২১ থেকে ৩০ অক্টোবর ১৮২৪ মুর্শিদাবাদ প্রাসাদে তার মৃত্যু পর্যন্ত মাত্র তিন বছরের সংক্ষিপ্ত রাজত্ব ছিল। তাকে জাফরগঞ্জ কবরস্থানে সমাহিত করা হয় এবং তার একমাত্র সন্তান মুবারক আলী খান বাংলা, বিহার ও উড়িষ্যার নবাব হিসেবে তাঁর স্থলাভিষিক্ত হন।   বিবাহ    প্রধান স্ত্রীগণ  নবাব নাজিম আহমদ আলী খানের একমাত্র প্রধান স্ত্রী ছিলেন:   এইচ এইচ নবাব নজিব-উন-নিসা বেগম সাহেবা। তিনি ছিলেন গাদ্দিনাশীন বেগম । ১৮৫৮ সালের 23 আগস্ট তিনি মুর্শিদাবাদ প্রাসাদে মারা যান এবং তাকে জাফরগঞ্জ কবরস্থানে দাফন করা হয়।   মুতাহা স্ত্রীগণ  নীচে নবাব নাজিম আহমদ আলী খানের মুতাহা স্ত্রীদের তালিকা এবং তাদের সম্পর্কে কিছু অতিরিক্ত তথ্য রয়েছে:   নাম: মিসরি খানুম (মৃত্যু ২৩-সেপ্টেম্বর ১৮৩৭ এর আগে)  নাম: ফাতিমা খানুম  নাম: বিবি রহিম-উন-নিসা  নাম: বিবি হায়াত-উন-নিসা   সন্তান  ওয়ালা জাহের একমাত্র সন্তান ছিল, যিনি পুত্র হিসাবে তাঁর একমাত্র প্রধান স্ত্রী নাজিব-উন-নিসা বেগমের দ্বারা জন্মগ্রহণ করেছিলেন। তিনি দ্বিতীয় মুবারক আলী খান যিনি ওয়াল্লা জাহকে বঙ্গ, বিহার ও উড়িষ্যার নবাব নাজিমের পদে সফল করেছিলেন।   আরো দেখুন    বাংলার শাসকদের তালিকা  বাংলার ইতিহাস  ভারতের ইতিহাস   তথ্যসূত্র    বহিঃসংযোগ    সাইটটি নবাব নাজিম ওয়াল্লা জাহকে উত্সর্গীকৃত   বিষয়শ্রেণী:১৮২৪-এ মৃত্যু বিষয়শ্রেণী:বাংলার নবাব বিষয়শ্রেণী:জন্মের বছর অনুপস্থিত বিষয়শ্রেণী:বাংলার শাসক বিষয়শ্রেণী:বাংলার ইতিহাস
ইয়াহ্ () বা জাহ্ হলো টেট্রাগ্রামাটোন ইয়হওহ্ এবং ইহুদিধর্মে ঈশ্বরের নাম ইয়াহওয়েহ্ এর সংক্ষিপ্ত রূপ, যা প্রাচীন ইস্রায়েলীয়রা ব্যবহার করত। নামের এই সংক্ষিপ্ত রূপটি হিব্রু বাইবেলের পাঠ্যে ৫০ বার উল্লেখিত, যার মধ্যে ২৪টি হাল্লেলুইয়াহ্ বাক্যাংশ যা ইহুদি ও খ্রিস্টানরা ইয়াহওয়েহ্ এর প্রশংসা করার জন্য ব্যবহার করে চলেছে।  খ্রিস্টান কিং জেমস সংস্করণ-এ জাহ্, গীতসংহিতা ৬৮:৪, আমেরিকান অনুবাদ এবং নতুন কিং জেমস সংস্করণে ইয়াহ্ ব্যবহার করার ক্ষেত্রে কযব-কে অনুসরণ করে। টেট্রাগ্রামাটোন উচ্চারণ করার সময় ইহুদিদের জন্য নিষিদ্ধ, "জাহ্ বা ইয়াহ্" উচ্চারণ করা অনুমোদিত, তবে সাধারণত প্রার্থনা ও অধ্যয়নের মধ্যে সীমাবদ্ধ থাকে।Clifford Hubert Durousseau, "Yah: A Name of God" in Jewish Bible Quarterly, vol. 42:1 (January − March 2014) জাহ্ নামটি প্রায়শই রাস্তাফারির অনুগামীরা ঈশ্বরকে বোঝাতে ব্যবহার করে।   তথ্যসূত্র    উৎস     বহিঃসংযোগ   বিষয়শ্রেণী:হিব্রু বাইবেলে উল্লেখিত ঈশ্বর বিষয়শ্রেণী:রাস্তাফারি বিষয়শ্রেণী:স্রষ্টা দেবতা
লতিফা সিদ্দিকী ডিগ্রি কলেজ চট্টগ্রামের সীতাকুণ্ড উপজেলার মছজিদ্দা এলাকায় অবস্থিত একটি প্রাচীন কলেজ   ইতিহাস  সীতাকুণ্ড উপজেলার ৭ নম্বর কুমিরা ইউনিয়ন, ছোট কুমিরায় একক অনুদানে ১৯৮৫ সালে প্রতিষ্ঠা করেন লতিফা সিদ্দিকী বালিকা মহাবিদ্যালয়। কলেজের কার্যক্রম মানবিক ও বিজ্ঞান দিয়ে শুরু হয়। পরবর্তীতে ১৯৯১ সালে চট্টগ্রাম বিশ্ববিদ্যালয়ের অধিভূক্তি প্রাপ্তির মাধ্যমে বি.এ. ও বি.এস.এস. শ্রেণিতে শিক্ষা কার্যক্রম চালু করা হয়। পরবর্তীতে কলেজটিতে ব্যবসায় শিক্ষা প্রসারের কারণে ২০০১ সালে উচ্চ মাধ্যমিক শ্রেণিতে ব্যবসায় শিক্ষা বিভাগ চালু হয়। দুই বৎসর পর ২০০৩ সালে এলাকাবাসীর দাবির প্রেক্ষিতে, কলেজ পরিচালনা পর্ষদ ও শিক্ষক-কর্মচারীদের প্রচেষ্টায় কলেজটিকে সহশিক্ষা প্রতিষ্ঠানে রূপদান করা হয়। অত্র  শিক্ষাকার্যক্রমে ২০০৭ সালে যোগ হয় স্নাতক পর্যায়ে বি.বি.এস. কোর্স।  অবস্থান চট্টগ্রাম জেলার সীতাকুণ্ড উপজেলার ছোট কুমিরায় ঢাকা-চট্টগ্রাম মহাসড়কের নিকটে অবস্থিত।  অবকাঠামো ১টি চারতলা,  ২টি দুইতলা এবং ১ টি একতলা ভবনে শিক্ষা ও প্রশাসনিক কার্যক্রম পরিচালিত হয়ে অাসছে। পুরো ক্যাম্পাস ক্লোজ সার্কিট ক্যামেরা দ্বারা নিয়ন্ত্রিত।   বর্তমান অবস্থা    বিভাগ সমূহ  উচ্চ মাধ্যমিক পর্যায় :  বিজ্ঞান ব্যবসায় শিক্ষা  মানবিক  স্নাতক পর্যায়  :  বিএ (পাস)  বিবিএস (পাস)  বিএসএস (পাস)   আরো দেখুন   চট্টগ্রামের কলেজসমূহের তালিকা  সীতাকুণ্ড উপজেলার শিক্ষাপ্রতিষ্ঠানের তালিকা  তথ্যসূত্র  বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সীতাকুণ্ড উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
টিন ভগ (ইংরেজি ভাষায়: Teen Vogue) একটি মার্কিন যুক্তরাষ্ট্রের ম্যাগাজিন। এটি মূলত তরুণদের জন্য প্রকাশিত ভগ ম্যাগাজিনের একটি সংস্করণ। ম্যাগাজিনটিতে প্রধানত ফ্যাশন ও সেলিব্রেটিদের সম্পর্কে তথ্যাদি থাকে। এছাড়া আধুনিক ও প্রচলিত বিনোদন খবরাখবর, ঘটনা ইত্যাদিও এতে প্রকাশিত হয়।   বর্ণনা  টিন ভগ ম্যাগাজিন 6¾"x9" আকারে প্রকাশিত হয়। ম্যাগাজিনের প্রথম পৃষ্ঠা সহজেই যাতে দৃষ্টি আকর্ষণ করে এবং পড়তে সুবিধা হয়, সেভাবে এটি তৈরি করা হয়। এই ম্যাগাজিন প্রধান বিক্রয়কেন্দ্র হল নিউ ইয়র্কের দ্য ওয়েস্টচেস্টার শপিং মল।   বিষয়বস্তু  টিন ভগ ম্যাগাজিনে তরুণ-তরুণীদের উপযোগী খবরাখবর যেমন- ফ্যাশন, বিনোদন ইথ্যাদি প্রকাশিত হয়। এর পাশাপাশি এতে কিছু গুরুত্বপূর্ণ বিষয় যেমন বয়ঃসন্ধিকালীন গর্ভাবস্থা, বয়ঃসন্ধিকালীন বিভিন্ন সমস্যা ও প্রতিরোধ ইত্যাদিও থাকে।   তথ্যসূত্র                 বহিঃসংযোগ   টিন ভগ-এর প্রাতিষ্ঠানিক ওয়েবসাইট    নিউজস্স্ট্যান্ডস ম্যাগাজিনস  ইউনিক ম্যাগাজিনস  টিন ভগ এর প্রাপ্তিস্থানসমূহ  টিন ভগ-এর ভক্তদের ওয়েবসাইট  বিষয়শ্রেণী:মার্কিন যুক্তরাষ্ট্রের ম্যাগাজিন বিষয়শ্রেণী:ফ্যাশন ম্যাগাজিন বিষয়শ্রেণী:মার্কিন যুক্তরাষ্ট্রের ফ্যাশন ম্যাগাজিন বিষয়শ্রেণী:২০০৩-এ প্রতিষ্ঠিত ম্যাগাজিন বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন
মেদবহুল যকৃৎ রোগ এমন একটি রোগাবস্থা যেখানে যকৃতে অতিরিক্ত মেদ (স্নেহ পদার্থ) জমা হয়। এই রোগ হলে প্রায়শই কোনও লক্ষণ-উপসর্গ থাকে না অথবা খুবই কমসংখ্যক থাকে। মাঝে মাঝে উদরের (পেটের) উপরে ডান দিকে ক্লান্তিভাব বা ব্যথা হতে পারে। এই রোগ থেকে উদ্ভূত জটিলতার মধ্যে সিরোসিস, যকৃতের ক্যান্সার (কর্কটরোগ) এবং খাদ্যনালীর স্ফীত রক্তবাহ অন্তর্ভুক্ত থাকতে পারে।  মেদবহুল যকৃৎ রোগের প্রধান উপপ্রকারগুলি হল বিপাকীয় বিকার-সম্পর্কিত মেদবহুল যকৃৎ রোগ (MASLD, পূর্বে "অ্যালকোহলের সাথে সম্পর্কহীন মেদবহুল যকৃৎ রোগ" (NAFLD)) এবং অ্যালকোহল-সম্পর্কিত যকৃৎ রোগ (ALD), যেখানে "বিপাকীয় এবং অ্যালকোহল-সম্পর্কিত যকৃৎ রোগ" (metALD) বিভাগটি উপরোক্ত দুইটির একটি উপরিপাতন বর্ণনা করে।   এই রোগের মূল ঝুঁকি সৃষ্টিকারকের মধ্যে রয়েছে অ্যালকোহল সেবন, টাইপ ২ বহুমূত্র (ডায়াবেটিস) এবং অতিস্থূলতা।"Nonalcoholic Fatty Liver Disease & NASH". National Institute of Diabetes and Digestive and Kidney Diseases. November 2016. Retrieved 7 November 2018.Antunes C, Azadfard M, Hoilat GJ, Gupta M (2022). "Fatty Liver". StatPearls. StatPearls Publishing. PMID 28723021. অন্যান্য ঝুঁকিযুক্ত কারণগুলির মধ্যে রয়েছে গ্লুকোকোর্টিকয়েড জাতীয় কিছু ঔষধ এবং হেপাটাইটিস সি নামক যকৃতের প্রদাহ রোগ। অ্যালকোহলের সাথে সম্পর্কহীন মেদবহুল যকৃৎ রোগে আক্রান্ত কিছু লোকের কেন সরল মেদবহুল যকৃত হয় এবং অন্যদের কেন অ্যালকোহলের সাথে সম্পর্কহীন মেদ-যকৃৎ প্রদাহ (স্টিটোহেপাটাইটিস) (NASH) হয়, তা স্পষ্ট নয়। শেষোক্তটির পরিণাম অধিকতর খারাপ হয়। রক্ত পরীক্ষা, চিকিৎসা চিত্রণ এবং কদাচিৎ যকৃতের জীবন্ত নমুনা পরীক্ষা (বায়োপসি) দ্বারা সমর্থিত চিকিৎসা ইতিহাসের উপর ভিত্তি করে এই রোগটি নির্ণয় করা হয়।  অ্যালকোহলের সাথে সম্পর্কহীন মেদবহুল যকৃত রোগের জন্য সাধারণত খাদ্যাভ্যাস পরিবর্তন ও ব্যায়ামের মাধ্যমে ওজন হ্রাস করে চিকিৎসা করা হয়।"Nonalcoholic Fatty Liver Disease & NASH". National Institute of Diabetes and Digestive and Kidney Diseases. November 2016. Retrieved 7 November 2018. যারা গুরুতরভাবে আক্রান্ত, তাদের ক্ষেত্রে যকৃৎ প্রতিস্থাপন একটি বিকল্প হতে পারে। অত্যধিক মদ্যপানকারীদের ৯০%-এরও বেশি মেদবহুল যকৃৎ রোগে আক্রান্ত হয় এবং তাদের প্রায় ২৫% আরও গুরুতর অ্যালকোহলজনিত যকৃৎপ্রদাহের শিকার হয়। পশ্চিমা দেশগুলির প্রায় ৩০% এবং এশিয়ার ১০% মানুষ অ্যালকোহলের সাথে সম্পর্কহীন মেদবহুল যকৃৎ রোগের শিকার হতে পারেন।Singh S, Osna NA, Kharbanda KK (28 September 2017). "Treatment options for alcoholic and non-alcoholic fatty liver disease: A review". World Journal of Gastroenterology. 23 (36): 6549–6570. doi:10.3748/wjg.v23.i36.6549. PMC 5643281. PMID 29085205. মার্কিন যুক্তরাষ্ট্রের প্রায় ১০% শিশু এই রোগের শিকার। এটি বয়স্ক ব্যক্তি এবং পুরুষদের মধ্যে বেশি দেখা যায়।Antunes C, Azadfard M, Hoilat GJ, Gupta M (2022). "Fatty Liver". StatPearls. StatPearls Publishing. PMID 28723021.   তথ্যসূত্র    বহিঃসংযোগ  *   অ্যাটলাস অফ প্যাথলজিতে ছবি  বিষয়শ্রেণী:অতিস্থূলতা সম্পর্কিত স্বাস্থ্যগত অবস্থা বিষয়শ্রেণী:যকৃতের রোগ বিষয়শ্রেণী:কলারোগবিজ্ঞান
উৎপলেন্দু চৌধুরী () (২৯ এপ্রিল, ১৯৪৯ -৭ ফেব্রুয়ারি, ২০১১ ) ছিলেন বিখ্যাত বাঙালি লোকসঙ্গীত শিল্পী। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৬৭,  বাংলার শিক্ষিত সমাজে অবহেলিত লোকসঙ্গীতের ধারা পিতার নির্দেশিত পথে বহন করেছেন আমৃত্যু।   সংক্ষিপ্ত জীবনী   উৎপলেন্দুর জন্ম ভারতের স্বাধীনতার পর পূর্বপাকিস্তানে অধুনা বাংলাদেশের সিলেটে ১৯৪৯ খ্রিস্টাব্দের ২৯ শে এপ্রিল। তার ডাকনাম ছিল রুণু। পিতা ছিলেন বাংলার সমৃদ্ধ লোকসঙ্গীত আন্দোলনের পথিকৃৎ, জনপ্রিয় লোকসঙ্গীত শিল্পী নির্মলেন্দু চৌধুরী। ১৯৫৩ খ্রিস্টাব্দের কোন এক সময়ে তার পরিবার চলে আসেন কলকাতায়। উৎপলেন্দুর পড়াশোনা প্রথমে কলকাতার ডন বসকো ও পরে সেন্ট টমাস স্কুলে। তিনি এম.কম পাশ করেন কলকাতা বিশ্ববিদ্যালয় থেকে। কিন্তু তার পিতা শৈশবকাল থেকেই তাঁকে সঙ্গীত শিক্ষা দেন। পিতার নির্দেশেই লোকগানের তালিম নেন অধুনা বাংলাদেশের বিদিতলাল দাসের কাছে। লোকগানে দক্ষতার পাশাপাশি শেখেন সরোদ ও পিয়ানো বাদন। সেতার শেখেন ওস্তাদ বাহাদুর খানের কাছে। তবে বাংলার হারিয়ে যাওয়া লোকগান গেয়ে পিতার ধারা বজায় রাখতে সচেষ্ট ছিলেন তিনি। গ্রামোফোন রেকর্ড ও ক্যাসেটের পাশাপাশি লোক-আঙ্গিকের বিভিন্ন ধরনের গবেষণামূলক কাজ করেছেন। তিনি বাংলা, আসাম ও ত্রিপুরার বিভিন্ন অঞ্চলের বিভিন্ন আঙ্গিকের গান যেমন, বাউল, ভাটিয়ালি, ভাওয়াইয়া, ধামাইল, সারিগান, ঝুমুর, টুসু ইত্যাদি লোকগানের পুনরুজ্জীবনের ও প্রচারের যথাসাধ্য চেষ্টা করেছেন। তার গভীর সংবেদনশীল পরিবেশনের গুণে দেশ-বিদেশের সঙ্গীতপ্রেমীরা প্রকৃতপক্ষে মন্ত্রমুগ্ধ হয়ে পড়তেন। পিতার ন্যায় তিনিও সাতের দশক থেকেই বিদেশে লোকগানের প্রতিনিধিত্ব করেন। নিজের সঙ্গীতের দল নিয়ে ভ্রমণ করেন আমেরিকা, কানাডা, ইউরোপের জার্মানি, ফ্রান্স, ফিনল্যান্ড সহ মধ্যপ্রাচ্যের বহু দেশ। পরে সোভিয়েত রাশিয়া হতে খ্যাতি ও সুনাম অর্জন করেন আটের দশকে। বাংলার সঙ্গীত শিল্পীদের সংগঠন "অ্যাপস"-এর প্রতিষ্ঠাতা-সদস্য ছিলেন তিনি। সম্পাদকও হয়েছিলেন। প্রতিভাবান শিল্পীর গলায় একসময় ক্যান্সার রোগের মারণ আক্রমণ ধরা পড়ে। সাময়িক বিরতি,তবে চিকিৎসার পর আবার গান গাওয়া শুরু করেন, কিন্তু জীবনের শেষদিকে গাইতে সমস্যা হত।   জীবনাবসান   তিনি কলকাতার সল্টলেকে বসবাস করতেন। তবে বেশিদিন গান গাইতে পারেন নি। নিউমোনিয়ায় আক্রান্ত হয়ে ২০১১ খ্রিস্টাব্দের ৭ই ফেব্রুয়ারি মাত্র ৬১ বৎসর বয়সে কলকাতার এক হাসপাতালে প্রয়াত হন। তার স্ত্রী উত্তরা চৌধুরী ও দুই কন্যা তিস্তা ও তোর্সা।    তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:২০১১-এ মৃত্যু বিষয়শ্রেণী:বাঙালি সঙ্গীতশিল্পী বিষয়শ্রেণী:ভারতীয় লোকসঙ্গীত গায়ক বিষয়শ্রেণী:সুনামগঞ্জ জেলার ব্যক্তি বিষয়শ্রেণী:লোকসঙ্গীত শিল্পী
ডান|90x90px|নৃসিংহের প্রতিকৃতি ... শনি শিংনাপুর গ্রামের কোনো বাড়ির দরজা নেই? ... ১০৮ খ্রিস্টাব্দে নির্মিত মুন্ডেশ্বরী মন্দির পৃথিবীর প্রাচীনতম সক্রিয় হিন্দু মন্দির? ... হিন্দুধর্মের তেত্রিশ দেবতা লোকমুখে “তেত্রিশ কোটি দেবতা” হিসেবে প্রচলিত হয়? ... বৈদিক সাহিত্যে শিব শব্দটি অন্যান্য দেবদেবীর বিশেষণ হিসেবেও ব্যবহৃত হয়েছে? ... বৈষ্ণবধর্ম মতে হিন্দু দেবতা শিব, বিষ্ণুর এক অনুগত ভক্ত এবং নিজেও একজন বৈষ্ণব? ... হিন্দু প্রেমের দেবতা কামদেব কৃষ্ণের পুত্ররূপে জন্মগ্রহণ করেন বলে পুরাণে কথিত আছে? ... প্রাচীন মহাকাব্য, মূর্তিতত্ত্ব, মন্দির, উৎসব ইত্যাদির তথ্যপ্রমাণ থেকে জানা যায় এক হাজার বছরেরও বেশি সময় ধরে নৃসিংহের (চিত্রে) পূজা প্রচলিত রয়েছে? বিষয়শ্রেণী:প্রবেশদ্বার:হিন্দুধর্ম/আপনি জানেন কি
ভায়ারহাট পিয়ারিয়া ফাযিল মাদ্রাসা রংপুর বিভাগের রংপুর জেলার কাউনিয়া উপজেলার টেপামধুপুর ইউনিয়নের একটি ফাযিল মাদ্রাসা।  ইতিহাস  মাদরাসাটি ১৯৫৭ সালে চর মবদিলা নামক স্থানে পিয়ার উদ্দিন প্রথমে নিজস্ব জমিতে স্থাপন করেন।  পরে মাদ্রাসার প্রতিষ্ঠাতা সুপার মাদ্রাসার নাম পিয়ার উদ্দিনের নামে পিয়ারিয়া করেন। মাদ্রাসাটি ১৯৬৩ সালে দাখিল, ১৯৬৬ সালে আলিম এবং ১৯৬৯ সালে ফাযিল খোলার অনুমতি পায়। মাদ্রাসাটি ফাযিল পর্যন্ত এমপিওভুক্ত।  ভবনের বিবরণ বর্তমান মাদরাসাটির প্রায় ১.০০ একর জমির উপর স্থাপিত। মাদরাসার অনেক জমি এখনও তিস্তা নদীর চরে।  মাদরাসাটিতে ৩টি ভবন আছে-   প্রশাসনিক ভবন-১টি।  একাডেমিক ভবন-২টি। একটি তিনতলা বিশিষ্ট  অন্যান্য   বিজ্ঞানাগার-১টি  কম্পিউটার ল্যাব-১টি	  পাঠাগার- ১টি  পোশাক  ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।  সাংস্কৃতিক কর্মকাণ্ড  মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।  ফলাফল  প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ৬১% এবং আলিমে ১০০% পাশ করে। তথ্যসূত্র  বিষয়শ্রেণী:১৯৫৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রংপুর জেলার আলিয়া মাদ্রাসা বিষয়শ্রেণী:রংপুর জেলার শিক্ষাপ্রতিষ্ঠান
অব্রে মেনার্ড (পূর্বে মেনার্ডট) একজন মার্কিন লেখক এবং কর্মী, যিনি তার বই ইয়ং মঙ্গোলস: ফোরজিং ডেমক্রেসি ইন দা ওয়াইল্ড , ওয়াইল্ড ইস্ট এর জন্য পরিচিত।   শিক্ষা  অব্রে মেনার্ড ২০০৮ সালে স্মিথ কলেজ থেকে স্নাতক ডিগ্রি নিয়ে স্নাতক হন।  পরে তিনি অক্সফোর্ড বিশ্ববিদ্যালয় থেকে রাজনীতিতে এমফিল অর্জন করেন।  তিনি ২০১৩ সালে রাশিয়ার বাশকোর্তোস্তানে মার্কিন স্টেট ডিপার্টমেন্টের সমালোচনামূলক ভাষাবিদ ছিলেন এবং ট্রুম্যান ন্যাশনাল সিকিউরিটি প্রজেক্টের ডেভেলপমেন্টের সহযোগী পরিচালক ছিলেন।   তিনি মঙ্গোলিয়ায় ২০১৫-২০১৬ লুস স্কলার ছিলেন, যেখানে তিনি মঙ্গোলিয়ান ন্যাশনাল চেম্বার অফ কমার্স অ্যান্ড ইন্ডাস্ট্রির নীতি উপদেষ্টা হিসাবে কাজ করেছিলেন।    সক্রিয়তা  মেনার্ড মধ্য আমেরিকায় ল্যান্ডমাইন দুর্ঘটনায় বেঁচে যাওয়া ব্যক্তিদের পুনর্বাসনের জন্য কাজ করেছিলেন। জানুয়ারী ২০০৮ সালে নিকারাগুয়ার ওয়াকিং ইউনিডোস ক্লিনিকে স্বেচ্ছাসেবী হিসাবে কাজ করার পর, মেনার্ড ৫ই ফেব্রুয়ারী থেকে ২৩ শে মার্চ, ২০০৮ পর্যন্ত স্মিথ কলেজে স্টিফেন পেটিগোরস্কির ফটোগ্রাফের একটি প্রদর্শনীর আয়োজন করেন। প্রদর্শনীটিতে কফি-উৎপাদনকারী সম্প্রদায়ের ল্যান্ডমাইন ক্ষতিগ্রস্তদের জন্য অর্থ সংগ্রহ করা হয়েছিল।  ২০১৭ সালে, মেনার্ড LGBT সেন্টার মঙ্গোলিয়ার পরিচালনা পর্ষদে যোগদান করেন।  ২০১৮ সালে, মেনার্ড মঙ্গোলিয়ার উলানবাটারে এলজিবিটি সেন্টারে দান করার জন্য পাইওনিয়ার ভ্যালি, এম এ -এর লোকদের দ্বারা দান করা এলজিবিটি বই সংগ্রহ করেছিলেন।  মেনার্ড আন্তর্জাতিক নির্বাচন পর্যবেক্ষক হিসাবে ইউক্রেনেও কাজ করেছেন।    প্রকাশনা  মেনার্ড দ্য ওয়াশিংটন পোস্ট,  সাউথ চায়না মর্নিং পোস্ট,  পলিটিকো,  আল জাজিরা,  নিউ আমেরিকা,  মিসেস ম্যাগাজিনের জন্য লিখেছেন।  মেনার্ডের ২০১৯ সালের অপ-এডে দ্য নিউ- ইয়র্ক টাইমসে , "বন্দীদের ভোট দিতে দিন" ব্রায়ান লেহরের শোতে একটি সাক্ষাত্কারের নেতৃত্ব দেন।    ২০২০ সালের জুলাই মাসে, মেনার্ড তার প্রথম বই ইয়াং মঙ্গোলস: ফরজিং ডেমোক্রেসি ইন দ্য ওয়াইল্ড, ওয়াইল্ড ইস্ট প্রকাশ করেন, , পেঙ্গুইন রেন্ডম হাউস দ্বারা প্রকাশিত।  বইটি ২০১৬ সালে প্রকাশিত একই নামের একটি ভিডিও সিরিজ থেকে তৈরী।  বইটির জন্য মেনার্ড বিভিন্ন ক্ষেত্রে তরুণ মঙ্গোলিয়ান সক্রিয় কর্মীদের সাক্ষাৎকার নিয়েছেন।  দ্য এশিয়ান রিভিউ অফ বুকস বইটিকে "গভীরভাবে আশাব্যঞ্জক" বলে অভিহিত করেছে এবং দ্য স্ট্রেইটস টাইমস এটিকে "আবশ্যক" বলে মনে করেছে।     তথ্যসূত্র   বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন লেখিকা বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মার্কিন সক্রিয়কর্মী বিষয়শ্রেণী:মার্কিন লেখক বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী